Maand: Maart 2000	Die kerk, die vrou, die huis, en die hang-ups	SONDAG 19 MAART 2000
Gisteroggend word ek wakker en ek besef onmiddelik ek het nog steeds dieselfde hang-ups as die vorige aand. Dis soos as ’n mens kamp saam met ’n groep mense. Die volgende oggend vroeg maak een ou almal wakker, en almal herken mekaar as dieselfde mense wat hulle die vorige dag was. So is dit met my hang-ups. Die oomblik as my wekker afgaan en ek besef dis nie ’n nagmerrie of ’n grap nie, dan’s dit asof iemand ook my hang-ups wakker maak. And what do you know! Daar’s hulle almal, op hulle plek, gereed vir nog ’n dag se diens!
Gepubliseer op 19/03/200015/06/2016Kategorieë Persoonlike Agenda: Boek Een	Redes (om nie selfmoord te pleeg nie)	DONDERDAG 16 MAART 2000
(Alternatiewe titel: Redes om dit wel te oorweeg)
1. Ek is relatief gesond.
2. Ek het twee girlfriends.
3. Nie een van die twee ken my nie.
4. Ek kan peanutbutter bekostig.
5. Ek het ’n rekenaar.
6. Ek werk nie môre nie.
7. Ek moet drie bondels wasgoed was.
8. Daar’s te veel mense.
9. Teoreties gesproke moes twee mense seksuele omgang gehad het vir elke persoon op aarde, wat gereelde seksuele omgang tussen twee mense relatief normaal maak.
10. Ek is abnormaal.
11. Ek wil ’n skrywer wees.
12. Ek het geen inspirasie nie.
13. Ek het ’n paar idees.
14. Ek wil ryk wees en op Stellenbosch woon en elke oggend ontbyt by McDonald’s of Bakoven eet.
15. Ek wil ’n paar prostitute as vriendinne hê, maar ek dink my ma sal mind.
16. My sigarette brand te vinnig op.
17. Ek kan nie die derde speler op die tennis game wen nie.
18. Dis vyf voor drie op ’n Donderdagoggend, en ek is 28.
19. Die twintigste eeu is verby.
20. Ek wil nog Moskou toe gaan om na Lenin te gaan kyk.
21. Ek wil nog saam met ’n mooi vrou in Parys wees in die herfs.
22. Rodney Seale kies nie meer my musiek nie.
23. Daar’s altyd ’n moontlikheid dat ek die jackpot kan slaan.
24. Die kans is skraal.
25. Ek raak vet.
26. Cheeseburgers, pizza, Pringles, en chocolates.
27. Miskien raak die lewe nooit beter as nou nie.
28. As ek later terugkyk, sien ek dalk dat hierdie tyd die laagste punt van my lewe was. Alles raak dalk beter van nou af.
Gepubliseer op 16/03/200015/06/2016Kategorieë Persoonlike Agenda: Boek Een	Trots aangedrewe deur WordPress